**KÖZBESZERZÉSI DOKUMENTÁCIÓ AJÁNLATTÉTELHEZ**

**a közbeszerzésekről szóló 2015. évi CXLIII. tv.**

**113. § (1) bekezdése alapján lefolytatott eljárásban**

**Földgáz beszerzés 2019**

*(Tekintettel az ajánlattételi felhívás szigorú karakterkorlátjára kérjük jelen tájékoztató dokumentációban foglaltakat gondosan áttekinteni)*

**Ajánlatkérő**

**Nagykanizsa Megyei Jogú Város Önkormányzata**

(székhely: 8800 Nagykanizsa, Erzsébet tér 7.

Telefon: +36 208492300

Telefax: +36 93510077

e-mail: denes.sandor@nagykanizsa.hu

képv.: Dénes Sándor polgármester)

Ajánlatkérő megbízásából eljár:

**Schmidt és Frőhlich Közbeszerzési Tanácsadó Kft.**

személyesen eljár: **Dr. Fröhlich Klára LL.M.**

felelős akkreditált közbeszerzési szaktanácsadó

(székhely: 8800 Nagykanizsa, Ady u. 35/B

telefax: +36 93314250

telefon: + 36 305686325

lajstromszám: 00321

e-mail: drfrohlichklara@upcmail.hu )

**1. Általános rész:**

Az Ajánlattevőnek kell viselnie minden, az Ajánlatának elkészítésével és benyújtásával kapcsolatban felmerülő költséget. Az Ajánlatkérő semmilyen esetben sem tehető felelőssé ezen költségek felmerüléséért, függetlenül a közbeszerzési eljárás lefolyásától vagy kimenetelétől.

Sem az Ajánlati dokumentációt, sem annak részeit, vagy másolatait nem lehet másra felhasználni, mint az abban leírt munkák céljára.

A munkák elvégzésére kötendő szerződés odaítélésére lefolytatott eljárás a **2015. évi CXLIII. („Közbeszerzési”) Törvény (Kbt.)** alapján kerül lebonyolításra.

Az Ajánlatkérő feltételezi, hogy Ajánlattevő ismeri a jelen közbeszerzési eljárásra ill. a nyertessel kötendő szerződésre vonatkozó hatályos magyar törvényeket és jogi előírásokat.

Az Ajánlattevő ajánlatának benyújtásával elismeri, hogy tisztában van a hatályos, valamint az ajánlat megtételekor ismert, a teljesítésre kihatóan hatályossá váló törvényekkel és jogszabályokkal, és ajánlatát ezek figyelembevételével állítja össze.

**EKR használatával kapcsolatos általános követelmények**

Jelen közbeszerzési eljárás lebonyolítására az elektronikus közbeszerzési rendszerben kerül sor.

Az elektronikus közbeszerzés részletes szabályairól szóló 424/2017. (XII. 19.) Korm. rendelet alapján Ajánlatkérő a Korm. rendelet alábbi rendelkezéseire hívja fel a figyelmet:

- 11. §, 12. § - az EKR-ben továbbított dokumentumokkal, az EKR-ben elektronikus

úton megtett nyilatkozatok követelményei

- 15. § - elektronikus bontás

- Az ajánlatokat vagy részvételi jelentkezéseket tartalmazó iratok felbontását az EKR az ajánlattételi, illetve részvételi határidő lejártát követően, kettő órával később kezdi meg,

- Az ajánlatnak vagy részvételi jelentkezésnek az ajánlattételi, illetve a részvételi határidő lejártának időpontjáig kell elektronikusan beérkeznie. A beérkezés időpontjáról az EKR visszaigazolást küld,

- 16. § - az ajánlattételi határidő üzemzavar esetén szükséges meghosszabbítása

- 20. § (1) bekezdés - iratbetekintés

- továbbá üzemzavar, üzemszünet esetére a 40/2017. (XII. 27.) MvM rendeletre.

- A Kbt. 41/B § (2) bekezdése alapján ajánlatkérő előírja, hogy az ajánlattételkor csak PDF (saját nyilatkozat-mintákra), valamint az árazott költségvetések esetén XLS továbbá word fájlformátum alkalmazható, ide nem értve a rendszer által megadott űrlapok kitöltését.

Felhívjuk a figyelmet a Kbt. 41/A (4) bekezdésére: Az EKR-ben elektronikus úton tett nyilatkozat tekintetében az ajánlatkérő szervezet vagy - az ajánlatot vagy részvételi jelentkezést a rendszerben benyújtó gazdasági szereplő esetében - a gazdasági szereplő képviselőjének kell tekinteni azt a személyt, aki az EKR-ben az ajánlatkérő szervezet vagy gazdasági szereplő részéről a nyilatkozattételhez szükséges hozzáféréssel és jogosultsággal rendelkezik. Az EKR-ben kitöltött elektronikus űrlapot e vélelem alapján az ajánlatkérő szervezet, illetve a gazdasági szereplő eredeti nyilatkozatának kell tekinteni.

**1.1. A közbeszerzési eljárás fajtája**:

113. § (1) Az ajánlatkérő a nyílt, a meghívásos és a tárgyalásos eljárást megindító felhívást nem hirdetmény útján teszi közzé. Az ajánlatkérő az eljárás megindításának napját legalább öt munkanappal megelőzően, de legfeljebb tizenkét hónapon belül köteles a megindítandó eljárásról szóló összefoglaló tájékoztatást közzétenni az EKR-ben. Az ajánlatkérő az összefoglaló tájékoztatással egyidejűleg köteles az EKR-ben rögzíteni azon, legalább három gazdasági szereplő nevét és címét, amelyeknek az eljárást megindító felhívást saját kezdeményezésére meg fogja küldeni. Az összefoglaló tájékoztatásban konkrétan meg kell jelölni az ajánlatkérő nevét és címét, az érdeklődés jelzésére szolgáló elérhetőséget, a szerződés tárgyát, a beszerzés mennyiségét vagy a teljesítés nagyságrendjét meghatározó más adatot, a szerződés időtartamát vagy a teljesítés határidejét, a teljesítés helyét, a 114. § (11) bekezdése szerinti fenntartást, valamint a gazdasági szereplőknek szóló arra vonatkozó felhívást, hogy érdeklődésüket az eljárás iránt az ajánlatkérőnél jelezzék az ajánlatkérő által az összefoglaló tájékoztatásban meghatározott időpontig, amely nem lehet az összefoglaló tájékoztatás megküldését követő ötödik munkanapnál korábbi. A 75. § (6) bekezdését úgy kell alkalmazni, hogy az eljárást megindító felhívás helyett az összefoglaló tájékoztatásban kell a 75. § (2) bekezdés *e)*pontjának alkalmazására vonatkozó információt megadni. Az összefoglaló tájékoztatás további adataira és részletes adattartalmára vonatkozó rendelkezéseket jogszabály tartalmazza. A közbeszerzés tárgyára vonatkozó adatokat az összefoglaló tájékoztatásban úgy kell megadni, hogy annak alapján a gazdasági szereplők meg tudják ítélni, hogy az eljárás iránti érdeklődésüket kívánják-e az ajánlatkérőnél jelezni. Az érdeklődés jelzésére a 41. § azzal az eltéréssel alkalmazandó, hogy az elektronikus úton tett nyilatkozatot a gazdasági szereplőknek nem szükséges elektronikus aláírással ellátni. A tájékoztatás tartalma a közzétételét követően nem módosítható. Ha az ajánlatkérő nem vagy nem a tájékoztatásban szereplő adatoknak megfelelően kívánja az eljárást megindítani, abban az esetben a tájékoztatást köteles visszavonni legkésőbb a megküldésétől számított tizenkét hónapon belül és köteles értesíteni írásban azokat a gazdasági szereplőket, akik addig az eljárás iránt érdeklődésüket jelezték.

**1.2. A dokumentáció**

A dokumentáció az ajánlati felhívással együtt kezelendő. Minden az ajánlati felhívásban, illetve a jelen dokumentációban előírt nyilatkozatot csatolni kell akkor is, ha arra a dokumentáció nem tartalmaz mintát.Amely nyilatkozatra a dokumentáció mintát tartalmaz, azt a mintának megfelelő tartalommal kell csatolni.

Ahol az EKR az ajánlatkérő által létrehozandó dokumentumra elektronikus űrlapot biztosít, az ajánlatkérő ezen dokumentumokat az elektronikus űrlap alkalmazásával köteles létrehozni.

**1.3. Az ajánlattétel költségei**

Ajánlattevőknek kell viselnie minden, az ajánlat elkészítésével és benyújtásával kapcsolatban felmerülő költséget.

**2. AJÁNLATTEVŐK KÖRE**

**2.1. Közös ajánlattevők (Kbt. 35.§ )**

Több gazdasági szereplő közösen is tehet ajánlatot. Közös ajánlattétel esetén:

- Az EKR-ben elektronikus űrlap benyújtásával teendő nyilatkozatokat a közös ajánlattevők vagy részvételre jelentkezők, valamint az alkalmasság igazolásában részt vevő más szervezetek képviseletében az ajánlatot vagy részvételi jelentkezést benyújtó gazdasági szereplő teszi meg.

- A más nevében tett nyilatkozatok megtételére meghatalmazott gazdasági szereplő kizárólag azért felel, hogy a meghatalmazásnak és a számára rendelkezésre bocsátott nyilatkozatoknak, adatoknak az általa elektronikusan megtett nyilatkozatok megfelelnek, ez a szabály azonban nem érinti a közös ajánlattevők [Kbt. 35. § (6) bekezdése](https://uj.jogtar.hu/) szerinti egyetemleges felelősségét.

- Közös ajánlattétel esetén az ajánlatban vagy több szakaszból álló eljárásban a részvételi jelentkezésben csatolni kell a [Kbt. 35. § (2) bekezdése](https://uj.jogtar.hu/) szerinti meghatalmazást tartalmazó okiratot. A meghatalmazásnak ki kell terjednie arra, hogy a közös ajánlattevők vagy részvételre jelentkezők képviseletére jogosult gazdasági szereplő adott eljárás tekintetében az EKR-ben elektronikus úton teendő nyilatkozatok megtételekor az egyes közös ajánlattevők vagy részvételre jelentkezők képviseletében eljárhat.

Jelen eljárásban kizárólag azok a gazdasági szereplők tehetnek ajánlatot, akiknek ajánlatkérő az eljárást megindító felhívást megküldte.   Azok a gazdasági szereplők, amelyeknek az ajánlatkérő az eljárást megindító felhívást megküldte, egymással közösen nem tehetnek ajánlatot. A gazdasági szereplő, amelynek az ajánlatkérő az eljárást megindító felhívást megküldte, jogosult közösen ajánlatot tenni olyan gazdasági szereplővel, amelynek az ajánlatkérő nem küldött eljárást megindító felhívást.

 **2.2 Alvállalkozók (Kbt. 3.§ 2. pont)**

Ajánlattevőnek a Kbt. 66. § (6) bekezdés alapján az ajánlatban meg kell jelölni

 *a)*a közbeszerzésnek azt a részét (részeit), amelynek teljesítéséhez az ajánlattevő (részvételre jelentkező) alvállalkozót kíván igénybe venni,

*b)*az ezen részek tekintetében igénybe venni kívánt és az ajánlat vagy a részvételi jelentkezés benyújtásakor már ismert alvállalkozókat.

A Kbt. 138. § (3) bekezdés alapján nyertes ajánlattevő **legkésőbb** a szerződés megkötésének időpontjában köteles az ajánlatkérőnek valamennyi olyan alvállalkozót bejelenteni, amely részt vesz a szerződés teljesítésében, és - ha a megelőző közbeszerzési eljárásban az adott alvállalkozót még nem nevezte meg - a bejelentéssel együtt nyilatkozni arról is, hogy az általa igénybe venni kívánt alvállalkozó nem áll kizáró okok hatálya alatt. A nyertes ajánlattevő a szerződés teljesítésének időtartama alatt köteles az ajánlatkérőnek minden további, a teljesítésbe bevonni kívánt alvállalkozót előzetesen bejelenteni, és a bejelentéssel együtt nyilatkozni arról is, hogy az általa igénybe venni kívánt alvállalkozó nem áll kizáró okok hatálya alatt.

A Kbt. 67. § (4) bekezdésére tekintettel be kell nyújtani az ajánlattevő arra vonatkozó nyilatkozatát, hogy nem vesz igénybe a szerződés teljesítéséhez az előírt kizáró okok hatálya alá tartozó alvállalkozókat.

 **2.2. Gazdasági szereplő**

Gazdasági szereplő bármely természetes személy, jogi személy, egyéni cég vagy személyes joga szerint jogképes szervezet, vagy ilyen személyek vagy szervezet csoportja, aki, illetve amely a piacon építési beruházások kivitelezését, és/vagy építmények építését, áruk szállítását vagy szolgáltatások nyújtását kínálja.

**2.3. A kapacitásait rendelkezésre bocsátó szervezet**

Az előírt alkalmassági követelményeknek az ajánlattevő bármely más szervezet (vagy személy) kapacitására támaszkodva is megfelelhet, a közöttük fennálló kapcsolat jogi jellegétől függetlenül, a következő esetekben:

Kbt. 65.§

„(7) Az előírt alkalmassági követelményeknek az ajánlattevők vagy részvételre jelentkezők bármely más szervezet vagy személy kapacitására támaszkodva is megfelelhetnek, a közöttük fennálló kapcsolat jogi jellegétől függetlenül. Ebben az esetben meg kell jelölni az ajánlatban, több szakaszból álló eljárásban a részvételi jelentkezésben ezt a szervezetet és az eljárást megindító felhívás vonatkozó pontjának megjelölésével azon alkalmassági követelményt vagy követelményeket, amelynek igazolása érdekében az ajánlattevő vagy részvételre jelentkező ezen szervezet erőforrására vagy arra is támaszkodik. A Kbt. 65. § (8) bekezdésben foglalt eset kivételével csatolni kell az ajánlatban vagy részvételi jelentkezésben a kapacitásait rendelkezésre bocsátó szervezet olyan szerződéses vagy előszerződésben vállalt kötelezettségvállalását tartalmazó okiratot, amely alátámasztja, hogy a szerződés teljesítéséhez szükséges erőforrások rendelkezésre állnak majd a szerződés teljesítésének időtartama alatt.”

„(8) Az a szervezet, amelynek adatait az ajánlattevő vagy részvételre jelentkező a gazdasági és pénzügyi alkalmasság igazolásához felhasználja, a [Ptk. 6:419. §-ában](http://uj.jogtar.hu/) foglaltak szerint kezesként felel az ajánlatkérőt az ajánlattevő teljesítésének elmaradásával vagy hibás teljesítésével összefüggésben ért kár megtérítéséért.”

Az alkalmasság igazolásához igénybe vett, az ajánlattevőn vagy részvételre jelentkezőn kívüli más szervezet részéről a Kbt. 65. § (7) bekezdése szerint csatolandó, kötelezettségvállalást tartalmazó okiratnak tartalmaznia kell - a Kbt. 65. § (8) bekezdése szerinti szervezet részéről az ajánlatban, vagy több szakaszból álló eljárásban a részvételi jelentkezésben csatolni kell - az ajánlattevő vagy részvételre jelentkező részére szóló meghatalmazást arra, hogy az EKR-ben elektronikus úton teendő nyilatkozatok megtételekor az adott szervezet képviseletében eljárhat (Kbt. 65. § (12) bekezdés alapján).

**2.1.5** **Nem lehet ajánlattevő**

Kbt. 36. § (1) Az ajánlattevő vagy részvételre jelentkező ugyanabban a közbeszerzési eljárásban - részajánlat-tételi lehetőség biztosítása esetén ugyanazon rész tekintetében -

*a)* nem tehet másik ajánlatot más ajánlattevővel közösen, illetve nem nyújthat be másik részvételi jelentkezést más részvételre jelentkezővel közösen,

*b)* más ajánlattevő, illetve részvételre jelentkező alvállalkozójaként nem vehet részt,

*c)* más ajánlattevő, illetve részvételre jelentkező szerződés teljesítésére való alkalmasságát nem igazolhatja [Kbt. 65. § (7) bekezdés].

**3.** **KAPCSOLATTARTÁS AZ AJÁNLATI IDŐSZAK ALATT**

Az ajánlatkérő és a gazdasági szereplők között a közbeszerzési eljárással kapcsolatos, a Kbt.-ben vagy végrehajtási rendeletében szabályozott írásbeli kommunikáció elektronikus úton, az EKR-ben történik.

**4. AZ AJÁNLAT ÖSSZEÁLLÍTÁSA**

* 1. **Az ajánlat és az eljárás nyelve**

Az eljárás nyelve a magyar nyelv, az ajánlatokat is magyar nyelven kell elkészíteni és benyújtani.

Ha az ajánlattevő által benyújtott, az ajánlatához tartozó egyes iratok idegen nyelvűek, azok magyar fordítását (ajánlattevő általi felelős fordítás formájában) is csatolni kell, amely esetben az ajánlat értelmezése szempontjából a magyar nyelvű fordítás lesz az irányadó.

Az ajánlati időszakban minden levelezés és egyéb irat, ami a felek között keletkezik, magyar nyelven történhet.

4.2 **Az ajánlat tartalma**

Ajánlattevőnek az ajánlati felhívásban és az dokumentációban meghatározott tartalmi és formai követelményeknek megfelelően kell ajánlatot tennie.

Ajánlatkérő felhívja ajánlattevők figyelmét, hogy a Kbt. 67. § (1) bekezdése szerinti nyilatkozat (kizáró ok, alkalmassági követelmény) tekintetében az Európai Bizottság által meghatározott egységes formanyomtatvány **nem** alkalmazandó, ahol e törvény Második Része „egységes európai közbeszerzési dokumentumot” említ, az alatt a 67. § (1) bekezdése szerinti nyilatkozatot kell érteni.

A 67. § (1) bekezdése szerinti nyilatkozatban az ajánlattevőnek és a részvételre jelentkezőnek a 62. § (1) bekezdés *k)* pont *kb)* alpontjára vonatkozóan a külön jogszabályban meghatározottak szerint kell a részletes adatokat megadnia. Az ajánlatkérő a Kormány rendeletében részletezettek szerint ellenőrzi továbbá a kizáró ok hiányát a rendelkezésre álló elektronikus nyilvántartásokból is.

A 67. § (1) bekezdése szerinti nyilatkozatban a gazdasági szereplő **csupán arról köteles nyilatkozni,** hogy az általa igazolni kívánt alkalmassági követelmények teljesülnek, az alkalmassági követelmények teljesítésére vonatkozó részletes adatokat nem köteles megadni.

A gazdasági szereplő az alkalmassági követelmények teljesítésére vonatkozó részletes adatokat tartalmazó, az eljárást megindító felhívásban előírt saját nyilatkozatait az alkalmassági követelmények, valamint - adott esetben - a 82. § (5) bekezdése szerinti objektív kritériumok tekintetében az eljárást megindító felhívásban előírt igazolások benyújtására vonatkozó szabályok szerint, az **ajánlatkérő 69. § szerinti felhívására köteles benyújtani**.

Minden – az ajánlati felhívásban, és az ajánlatkérési dokumentációban, valamint a Kbt.- ben előírt – igazolást, nyilatkozatot csatolni kell akkor is, ha erre vonatkozó külön mintát vagy útmutatást a jelen ajánlatkérési dokumentáció nem tartalmaz.

Az ajánlatkérő az alkalmasság megítélésére kért és az ajánlattevő által külföldi pénznemben megadott adatokat (referencia, pénzügyi beszámoló stb), illetve azok értékét magyar forintra számolja át az ajánlati felhívás feladásának napján érvényes a Magyar Nemzeti Bank által közzétett hivatalos középárfolyamon.

* 1. **Az ajánlat részét képező dokumentumok**

***Az ajánlatnak a következő iratokat kell tartalmaznia:***

|  |  |  |
| --- | --- | --- |
| **Megnevezés**  | **Melléklet száma** | **További iránymutatás, magyarázat** |
| Felolvasólap  | *EKR-ben kitölteni* | Az EKR rendszerben generált  |
| Ajánlati ár részletező csatolása | *EKR-ben kitölteni* | Ajánlattevő által csatolandó, űrlapon kitöltve |
| Ajánlattevő nyilatkozata Kbt. 66.§(2) bekezdés alapján. | *EKR-ben ktölteni* | Ajánlattevő kifejezett nyilatkozata az ajánlati felhívás feltételeire, a szerződés megkötésére és teljesítésére valamint a kért ellenszolgáltatásra vonatkozóan |
| Közös ajánlattevők nyilatkozata -  | *1. számú melléklet* | Megállapodásuk egy másolati példánya is csatolandó |
| Nyilatkozat Kbt. 65. §(7) bekezdés szerint –kapacitást rendelkezésre bocsátó szervezet igénybevételéről | *2. számú melléklet* | Ajánlattevő által kitöltve csatolandó |
| Kapacitást nyújtó szervezet kötelezettségvállalását tartalmazó szerződése vagy előszerződése | *-* | Az ajánlattevő és a kapacitásait rendelkezésre bocsátó szervezet által egyaránt, cégszerűen aláírt okirat szükséges.Az okiratból egyértelműen ki kell derülnie, hogy az eljárást megindító felhívás mely alkalmassági követelményének vonatkozásában írták alá a felek az okiratot.Az okiratban nem elegendő csupán nyilatkozni az erőforrások rendelkezésre állásáról, hanem a Kbt. 65. § (9) bekezdése nyomán ki kell derülnie az okiratból (az okiratnak alá kell támasztania), hogy az adott alkalmasság igazolásában részt vevő szervezet valósítja meg a szolgáltatás megrendelés azon részét, melyhez a rendelkezésre bocsátott kapacitásokra szükség van. Az okiratnak továbbá tartalmaznia kell a Kbt. 65. § (12) bekezdésben előírtakat is.  |
| Nyilatkozat üzleti titokról (figyelemmel a Kbt. 44. § (1)-(4) bekezdéseire). | *3. számú melléklet* | Üzleti titkot tartalmazó ajánlat esetén csatolandó a Kbt. 44. § (1) bekezdés szerinti indokolás, amelyben a gazdasági szereplő részletesen alátámasztja, hogy az adott információ vagy adat nyilvánosságra hozatala miért és milyen módon okozna számára aránytalan sérelmet.Az indokolás nem megfelelő, amennyiben az általánosság szintjén kerül megfogalmazásra |
| Ajánlattevő nyilatkozata a 67. § (4) bekezdés alapján  | *EKR-ben kitölteni* | A Kbt. 67. § (4) bekezdés alapján akkor is be kell nyújtani, ha ajánlatkérő nem írta elő a már ismert alvállalkozók megnevezését. |
| Aláírási címpéldány (ügyvéd által ellenjegyzett aláírásminta) | *-* | Ajánlattevő által csatolandó |
| Nyilatkozat a Kbt. 66. § (6) bekezdés a.)-b.) pont alapján | *4. számú melléklet* | Ajánlattevő által kitöltve csatolandó. |
| Nyilatkozat kizáró okok fenn nem állásáról Kbt. 62. § (1) g.) -k.) m.) és q.) pontok tekintetében, valamint az alkalmassági követelményeknek való megfelelésről | *EKR-ben kitölteni* | Ajánlattevő az EKR-ben csatolt űrlap nyilatkozat benyújtásával igazolja előzetesen, hogy nem tartozik a Kbt. 62. § (1) g-k.) m.) és q.) pont szerinti kizáró okok hatálya alá. Kérjük az űrlapon a Kbt. 62. § g.) k.) m.) és q.) pontjaira hivatkozzon.Alkalmassági követelménynek való megfeleléséről az EKR-ben csatolt űrlapon kell nyilatkozni  |
| Kbt. 64. § szerint szükség esetén öntisztázás dokumentuma- kizáró okok fenn nem állására vonatkozó nyilatkozattal egyidejűleg kell benyújtani | *-* | Jogerős hatósági vagy bírósági határozat csatolása szükséges, amely jogerős határozatban a bíróság vagy hatóság kimondta, hogy a kizáró ok fennállása ellenére ajánlattevő olyan intézkedéseket hozott amelyek kellőképpen igazolják megbízhatóságát  |
| A földgázszállítói engedélyessel a 19/2009. (I. 30.) Korm. rendelet 5. sz. melléklete VI. fejezete 10.pontja alapján létrejött megállapodást, vagy ennek egyszerű másolatát (a szerződés helyett csatolható a földgázszállítói engedélyes által cégszerűen aláírt - a földgázszállító rendszeren földgáz átadás átvételre vonatkozó - együttműködést igazoló nyilatkozat, vagy ennek egyszerű másolata is), illetve más ezzel egyértékűnek minősülő okiratot, nyilatkozatot |  | Ajánlattevő által csatolandó |
| Nyilatkozat földgáz mennyiség rendelkezésre állásáról | *EKR-ben kitölteni* | Ajánlattevő által csatolandó |
| Kereskedői engedély | *-* | Ajánlatkérő ellenőrzi a Magyar Energetikai és Közmű-szabályozási Hivatal honlapjáról |
| *Utólagos igazolás:* | *Ajánlatkérő felhívására csatolandó* | Kizáró okok, igazolás módja: |
| Az ajánlatkérő által a Kbt. 69. § (4)-(7) bekezdése alapján a kizáró okokra és az alkalmassági követelményekre vonatkozó igazolások benyújtására felhívott gazdasági szereplőnek a321/2015. (X.30.) Korm. rendelet III. fejezetének megfelelően kell igazolnia, hogy nem tartozik az eljárásban előírt kizáró okokhatálya alá.Az alkalmasság igazolásában részt vevő alvállalkozó vagy más szervezet vonatkozásában az ajánlatban benyújtott nyilatkozattal kell igazolni a kizáró okok hiányát. |  | Magyarországon letelepedett ajánlattevő esetében: |
| *Kbt. 62. § (1) bek. g) pont:*A Hatóság honlapján elérhető nyilvántartásból, valamint a céginformációs szolgálattólingyenesen, elektronikusan kérhető cégjegyzék-adatok alapján az **ajánlatkérő ellenőrzi.***Kbt. 62. § (1) bek. h) pont:*A Hatóság honlapján elérhető nyilvántartásból **ajánlatkérő ellenőrzi***Kbt. 62. § (1) bek. i) pont:*Tekintetében nem szükséges igazolás benyújtása, a kizáró ok megvalósulását az **ajánlatkérő ellenőrzi** az eljárás során;*Kbt. 62. § (1) bek. j) pont:*Tekintetében az adott eljárásban a kizáró ok megvalósulását az **ajánlatkérő ellenőrz**i az eljárás során; korábbi közbeszerzési eljárásra vonatkozóan pedig az ajánlatkérő elfogadja az eljárásban benyújtott egységes európai közbeszerzési dokumentumba foglalt nyilatkozatot;*Kbt. 62. § (1) bek. ka) alpont:*Tekintetében nem szükséges igazolás vagy nyilatkozat benyújtása, a céginformációs szolgálattólingyenesen, elektronikusan kérhető cégjegyzék-adatok alapján az **ajánlatkérő aztellenőrzi,** hogy valóban Magyarországon bejegyzett gazdasági szereplőről van szó.*Kbt. 62. § (1) bek.k.) pont kb) alpont:*Tekintetében ajánlattevő, illetve részvételre jelentkező nyilatkozata, amely a pénzmosás és a terrorizmus finanszírozása megelőzéséről és megakadályozásáról szóló 2017. évi LIII. törvény (a továbbiakban: pénzmosásról szóló törvény) 3. § 38. pont *a)-b)*vagy *d)*alpontja szerint definiált valamennyi tényleges tulajdonosa nevének és lakóhelyének bemutatását tartalmazza; ha a gazdasági szereplőnek nincs a pénzmosásról szóló törvény 3. § 38. pont *a)-b)*vagy *d)*alpontja szerinti tényleges tulajdonosa, úgy erre vonatkozó nyilatkozatot szükséges csatolni; *Kbt. 62. § (1) bek. m) pont:*tekintetében nem szükséges igazolás benyújtása, a kizáró ok megvalósulását az **ajánlatkérő ellenőrzi** az eljárás során;*Kbt. 62. § (1) bek. q) pont:*tekintetében ajánlatkérő nem kér külön igazolást, a jogsértés megtörténtét vagy annak hiányát a Hatóság honlapján közzétett adatokból ellenőrzi.  |
| Nem Magyarországon letelepedett ajánlattevő esetében:321/2015. (X.30.) Korm. rendelet 10. §-ában előírt módon kell igazolnia a kizáró okok hiányát.Nem Magyarországon letelepedett gazdasági szereplő esetén az ajánlatkérő az igazolások hitelességét a 321/2015. (X.30.) Korm. rendelet VI. Fejezetnek megfelelően jogosult ellenőrizni. |
| Referencia igazolás minta, vagy ajánlattevő Korm. rendelet 23. § szerinti nyilatkozata  | *5. számú melléklet* | A 321/2015 (X.30.) Korm. rendelet 21. § (2) a.) pontja szerint  |

5. **AJÁNLAT BENYÚJTÁSÁVAL KAPCSOLATOS ELŐÍRÁSOK**

Az ajánlatnak vagy részvételi jelentkezésnek az ajánlattételi, határidő lejártának időpontjáig kell elektronikusan beérkeznie. A beérkezés időpontjáról az EKR visszaigazolást küld.

**6. AZ AJÁNLATOK MÓDOSÍTÁSA, VISSZAVONÁSA**

Az ajánlattevő ajánlatát a Kbt. 53. § (8) bekezdés alapján az ajánlati kötöttség beálltáig vonhatja vissza. Az Ajánlattevő az Ajánlatkérőhöz intézett írásbeli nyilatkozattal vonhatja vissza az ajánlatát.

A Kbt. 55. § (7) bekezdése az EKR-ben lefolytatott eljárások tekintetében azzal az eltéréssel alkalmazható, hogy az ajánlattevőnek és a részvételre jelentkezőnek a korábban benyújtott ajánlatot vagy részvételi jelentkezést az új ajánlat vagy részvételi jelentkezés megtétele előtt vissza kell vonnia.

**7. AZ AJÁNLATOK FELBONTÁSA**

Az elektronikusan benyújtott ajánlatok vagy részvételi jelentkezések felbontását az EKR végzi úgy, hogy a bontás időpontjában az ajánlatok vagy részvételi jelentkezések az ajánlatkérő számára hozzáférhetővé válnak.

Az elektronikusan benyújtott ajánlat vagy részvételi jelentkezés esetében a Kbt. 68. § (4)-(5) bekezdése szerinti adatokat az EKR a bontás időpontjától kezdve azonnal elektronikusan - azzal a tartalommal, ahogyan azok az ajánlatban vagy részvételi jelentkezésben szerepelnek - az ajánlattevők vagy részvételre jelentkezők részére elérhetővé teszi.

**8. AZ AJÁNLATOK TISZTÁZÁSA**

Az Ajánlatkérő a Kbt. 71. §-ban foglaltaknak megfelelően biztosítja a hiánypótlás lehetőségét.

A hiányok pótlása - melynek során az ajánlatban szereplő iratokat módosítani és kiegészíteni is lehet - csak arra irányulhat, hogy az ajánlat megfeleljen a Közbeszerzési Dokumentumok vagy a jogszabályok előírásainak.

A hiánypótlás megadása:

1. nem járhat a Kbt. 2. § (1)-(3) és (5) bekezdésében foglalt alapelvek sérelmével és
2. az ajánlatban a beszerzés tárgyának jellemzőire, az ajánlattevő szerződéses kötelezettsége végrehajtásának módjára vagy a szerződés más feltételeire vonatkozó dokumentum tekintetében csak olyan nem jelentős, egyedi részletkérdésre vonatkozó hiba javítható vagy hiány pótolható, továbbá átalánydíjas szerződés esetén az árazott költségvetés (részletes árajánlat) valamely tétele és egységára pótolható, módosítható, kiegészíthető vagy törölhető, amelynek változása a teljes ajánlati árat vagy annak értékelés alá eső részösszegét és az ajánlattevők között az értékeléskor kialakuló sorrendet nem befolyásolja.

A hiánypótlás során pótolni kívánt iratokat ajánlattevőknek megfelelően kell benyújtaniuk.

Az Ajánlatok vizsgálatának, értékelésének időszakában az Ajánlatkérő a Kbt. 71. § szerint köteles felvilágosítást kérni az ajánlattevőktől az ajánlatokban található, nem egyértelmű kijelentések, nyilatkozatok, igazolások tartalmának tisztázása érdekében.

Az ajánlatkérő kizárólag a Kbt. 71. § (1)-(2) bekezdésében foglaltak szerint és csak olyan felvilágosítást kérhet, amely az ajánlatok elbírálása érdekében szükséges.

A felvilágosítás megadása nem járhat a Kbt. 2. § (1)-(3) és (5) bekezdésében foglalt alapelvek sérelmével és az ajánlatban a beszerzés tárgyának jellemzőire, az ajánlattevő szerződéses kötelezettsége végrehajtásának módjára vagy a szerződés más feltételeire vonatkozó dokumentum tekintetében csak olyan nem jelentős, egyedi részletkérdésre vonatkozó hiba javítható vagy hiány pótolható, továbbá átalánydíjas szerződés esetén az árazott költségvetés (részletes árajánlat) valamely tétele és egységára pótolható, módosítható, kiegészíthető vagy törölhető, amelynek változása a teljes ajánlati árat vagy annak értékelés alá eső részösszegét és az ajánlattevők között az értékeléskor  kialakuló sorrendet nem befolyásolja.

**9. AZ AJÁNLATOK VIZSGÁLATA**

**9.1. Aránytalanul alacsony ár és egyéb vállalások**

A benyújtott ajánlatok vonatkozásában ajánlatkérő alkalmazza a Kbt. 72. §-át (ajánlatok megalapozottságának vizsgálata).

**9.2. Ellenőrzések**

Az Ajánlatkérő megvizsgálja az Ajánlatokat annak érdekében, hogy megállapítsa: teljesek-e, tartalmaznak-e számolási hibát, benyújtották-e a megkövetelt mellékletek, megfelelően aláírták-e az okmányokat.

A részletes értékelés előtt az Ajánlatkérő megállapítja, hogy az egyes Ajánlatok tartalmukat

tekintve megfelelnek-e az Ajánlati Felhívásnak és az Ajánlati dokumentációnak. Az

 az Ajánlat számít tartalmában megfelelőnek, mely eltérés nélkül megfelel a Felhívásnak és az

Ajánlati dokumentációban meghatározott összes követelménynek.

Ajánlatkérő az ajánlattevő kizáró okok vonatkozásában tett nyilatkozatával egyidejűleg ellenőrzi a Kbt. 69. § (11) bekezdése szerint elérhető adatbázisok adatait is.

Ajánlatkérő az ajánlattevők alkalmasságát nyilatkozata alapján vizsgálja.

Amennyiben az alkalmatlanság bármelyik esete valamely ajánlattevőre fennáll a hiánypótlást követően is, azt az ajánlattevőt Ajánlatkérő alkalmatlannak minősíti. Az ilyen ajánlatot Ajánlatkérő tovább nem vizsgálja.

**9.4. Érdemi vizsgálat:**

Az alkalmasnak ítélt ajánlattevő formailag érvényes és műszakilag megfelelő ajánlatának értékelése során az Ajánlatkérő az ajánlati felhívásban megadott bírálati szempont szerint végzi az ajánlatok bírálatát.

Értékelési szempont: Kbt. 76. § (2) a.) pontja alapján:

a legalacsonyabb ár:

* az értékelésre kerülő **P20-100 összár** (Ft/m3) (vagyis a Pg molekula ár és a fajlagos RHD – benne a szagosítással - együttesen Ft/m3-ben kifejezve) a 20-100 m3/h közötti fogyasztókra vonatkozó fajlagos ár, amely árat a fűtőértéket tekintve 35,0 MJ/m3 fűtőérték alapján, a Pg molekula árat tekintve a futamidő egészére vonatkozóan megajánlott fix Ft/MJ érték alapján és az érvényben lévő rendszerhasználati tarifák figyelembe vétele mellett kérjük számítani és megadni

A P20-100 összár ajánlati árnak (nettó Ft/m3) tartalmaznia kell a következőket:

* földgáz molekula árát (Pg )
* szagosítás díját,
* rendszerhasználattal összefüggő összes díjelem díjait, ideértve a tárolási díjelemeket is,
* de nem kell tartalmaznia az energia adót, MSZKSZ díjat és ÁFÁ-t, vagy az ajánlatadás időpontjában esetlegesen a földgázvásárlást terhelő és ajánlatkérő, mint felhasználó terhére eső állami pénzeszközöket.

A molekula ára a következő:

Pg: a futamidő egészére vonatkozó fix ár, amelyet a Felek a havi elszámolásokban alkalmaznak Forint („Ft”), azaz Ft/MJ, QL = 35,00 MJ/gnm3 (15°C-on) névleges fűtőérték mellett, amely nem tartalmazza a földgáz tároltatását, szállítását, elosztását, szagosítását a megállapodott helyre, vagyis a rendszerhasználattal összefüggő díjakat, és nem tartalmaz kötbért és pótdíjat, valamint MSZKSZ díjat, energia adót, ÁFA összeget és egyéb állami befizetési kötelezettséget

A nyertes ajánlatevő az, aki a **legalacsonyabb** **P20-100 összárat** adja.

A felolvasólaphoz mellékelt **ajánlat részletezőben** kérjük feltüntetni, hogy mennyi a:

* a Pg molekula ár értéke Ft/MJ-ban 3 tizedes jegyre kerekítve,
* a fajlagos RHD (fajlagos rendszerhasználati díj) a 20-100 m3/h közötti kategóriában Ft/m3-ben.

9.5. Az eljárás nyertese az az ajánlattevő, aki az ajánlatkérő által az ajánlattételi felhívásban és a közbeszerzési dokumentumokban meghatározott feltételek alapján, valamint a meghatározott értékelési szempont szerint a legalacsonyabb árat tartalmazó érvényes ajánlatot tette. Az ajánlatkérő csak az eljárás nyertesével kötheti meg a szerződést, vagy - a nyertes visszalépése esetén - az ajánlatok értékelése során a következő legkedvezőbb ajánlatot tevőnek minősített szervezettel (személlyel), ha őt az ajánlatok elbírálásáról szóló írásbeli összegezésben megjelölte.

**10. TÁJÉKOZTARÁS AZ ELJÁRÁS EREDMÉNYÉRŐL**

Az eljárás eredményéről Ajánlatkérő legkésőbb az ajánlati kötöttségi határidő *(*az ajánlattételi határidőtől számítva 60 nap) lejártát megelőző napon az eljárás eredményéről szóló összegezés megküldésével írásban tájékoztatja az ajánlattevőket.

**11. SZERZŐDÉSKÖTÉS IDŐPONTJA** (Kbt. 131. §)

Eredményes közbeszerzési eljárás alapján a szerződést a nyertes ajánlattevővel - közös ajánlattétel esetén a nyertes ajánlattevőkkel - kell írásban megkötni a közbeszerzési eljárásban közölt végleges feltételek, szerződéstervezet és ajánlat tartalmának megfelelően.

Ajánlatkérő a szerződést az ajánlati kötöttség ideje alatt köteles megkötni.

A Kbt. 131. § (5) bekezdése szerint a nyertes ajánlattevő ajánlati kötöttsége az összegezés megküldése napjától további 30 nappal meghosszabbodik. A szerződés megkötésére ezen időszakon belül, de legkorábban az írásbeli összegezés megküldését követő 11. napon kerül sor, kivéve a Kbt. 131. § (6) bekezdés szerinti eseteket.

A szerződést az ajánlatkérőként szerződő fél a nyertes ajánlattevővel, mint Eladóval az ajánlati felhívás, az ajánlatkérési dokumentáció, kiegészítések és a nyertes ajánlattevő ajánlatának feltételei szerint fogja megkötni.

## **12. EGYÉB INFORMÁCIÓK**

12.1. Az ellenszolgáltatás teljesítésének feltételei, vagy a vonatkozó jogszabályokra hivatkozás:

A számlák ellenértékét az ajánlatkérő(k) banki átutalással teljesítik a Kbt. 135. § rendelkezéseinek megfelelően - felhasználási helyenként elszámolt díjakra vonatkozó részletezést tartalmazó 30 napos időszakonkénti elszámolás alapján - kiállított tételes számla szerint, 30 napos fizetési határidő betartásával (Ptk 6:130 (1) bekezdés figyelemmel a Ptk. 6:155 § (2) bekezdés szerinti kötelezettségre is)
Ajánlatkérő előleget nem fizet. Az ajánlattétel, az elszámolás valamint a kifizetés pénzneme: HUF.

A pénzügyi ellenszolgáltatás teljesítése során alkalmazandók:

- az államháztartásról szóló 2011. évi CXCV. törvény, és 368/2011. (XII.31.) Korm. rendelet

- a közpénzekből nyújtott állami támogatások átláthatóságáról szóló 2007. évi CLXXXI. törvény

- az adózás rendjéről szóló 2017. évi CL. törvény,

- az adóigazgatási eljárás részletszabályairól szóló 465/2017 (XII.28.) Korm. rendelet

- az általános forgalmi adóról szóló 2007. évi CXXVII. törvény,

- a közbeszerzésekről szóló 2015. évi CXLIII. törvény,

- a Polgári Törvénykönyvről szóló 2013. évi V. törvény,

Késedelmes fizetés esetén a Ptk. szerinti késedelmi kamatot számíthat fel az Ajánlattevő Ptk 6:155. § (1) bekezdés szerinti mértékben.

Az ajánlattétel, a szerződés és a kifizetések pénzneme a magyar forint.

Az ÁFA mértéke a mindenkor hatályos, vonatkozó jogszabályi rendelkezések szerinti.

12.2. Az ajánlathoz csatolni kell az ajánlattevő, cégjegyzésre jogosult, nyilatkozatot, dokumentumot aláíró képviselő aláírási címpéldányát vagy aláírás mintáját. Kérjük ajánlattevőket, hogy az aláírási címpéldány vagy az aláírás minta a cégnyilvánosságról, a bírósági cégeljárásról és a végelszámolásról szóló 2006. évi V. törvény (továbbiakban: Ctv.) 9. §-ának megfelelően kerüljön benyújtásra. Amennyiben az ajánlat cégjegyzésre jogosultak által meghatalmazott(ak) aláírásával kerül benyújtásra, a teljes bizonyító erejű magánokiratba foglalt meghatalmazásnak tartalmaznia kell a meghatalmazott aláírás mintáját is.

12.3. Fordítás: az ajánlatban valamennyi igazolást és dokumentumot magyar nyelven kell benyújtani. Az ajánlatkérő a nem magyar nyelven benyújtott dokumentumok ajánlattevő általi felelős fordítását is elfogadja.

12.4. Irányadó idő: A teljes ajánlattételi felhívásban, valamint az eljárás során valamennyi órában megadott határidő közép-európai helyi idő szerint értendő. (CET)

12.5. Irányadó Jog: a magyar jog, különösen a jelen ajánlattételi felhívásban nem szabályozott kérdések vonatkozásában a közbeszerzésről szóló 2015. évi CXLIII. törvény és végrehajtási rendeleteinek előírásai.

12.6. A külföldi adóilletőségű nyertes ajánlattevő köteles a szerződéshez arra vonatkozó meghatalmazást csatolni, hogy az illetősége szerinti adóhatóságtól a magyar adóhatóság közvetlenül beszerezhet a nyertes ajánlattevőre vonatkozó adatokat az országok közötti jogsegély igénybevétele nélkül.

12.7. Az ajánlathoz csatolni kell:

- a földgázszállítói engedélyessel a 19/2009. (I. 30.) Korm. rendelet 5. sz. melléklete VI. fejezete 10.pontja alapján létrejött megállapodást, vagy ennek egyszerű másolatát (a szerződés helyett csatolható a földgázszállítói engedélyes által cégszerűen aláírt - a földgázszállító rendszeren földgáz átadás átvételre vonatkozó - együttműködést igazoló nyilatkozat, vagy ennek egyszerű másolata is), illetve más ezzel egyértékűnek minősülő okiratot, nyilatkozatot,

- Ajánlattevőnek ajánlatában nyilatkoznia kell, hogy rendelkezik akkora földgáz mennyiséggel - minimum jelen felhívás szerinti mennyiséggel -, mely a szerződés időtartama alatt Ajánlatkérő biztonságos kiszolgálásához szükséges,

- A Magyar Energetikai és Közmű-szabályozási Hivatal által kiadott (vagy azzal egyenértékű) kereskedői engedély meglétét Ajánlatkérő a Hivatal honlapjáról ellenőrzi.

A megkötésre kerülő szerződésben rögzítésre kerül, hogy a nyertes földgázkereskedő és a vevő a külön-külön (intézményenként ill. gazdasági társaságként) is meghatározott mennyiségi eltéréseiket a közbeszerzési eljárásban megadott összes felhasználásra vetítetten együttesen kezelik.

**Tájékoztatást nyújtó szervek:**

A Kbt. 73. § (5) bekezdésében foglalt kötelezettségének eleget téve Ajánlatkérő ezúton tájékoztatja az ajánlattevőket, hogy a környezetvédelmi, szociális és munkajogi követelményekről, vonatkozó kötelezettségekről az alábbiak szerint kérhető tájékoztatás:

Tájékoztatást nyújtó szervek:

Kormányhivatal Foglalkoztatási Főosztályának Munkavédelmi Ellenőrzési Osztálya

A területileg illetékes szerv a [www.ommf.hu](http://www.ommf.hu) internetes oldal, elérhetőség/Munkavédelmi felügyelőségek menüpont alatt található.

Székhely: 1036 Budapest, Váradi u. 15.

Levelezési cím: 1438 Budapest Pf. 520.

Tel.: +36-1- 216-2901, +36-1- 323-3600

Fax: +36-1- 323-3602

Honlap: [www.ommf.hu](http://www.ommf.hu)

Magyar Bányászati és Földtani Szolgálat

Székhely: 1145 Bp, Columbus u.17-23.

Levelezési cím: 1590 Bp, Pf. 95.

Tel.: +36-1-301-2900

Fax: +36-1-301-2903

Honlap: [www.mbszf.hu](http://www.mbszf.hu)

Nemzeti Adó- és Vámhivatal

Székhely: 1054 Budapest, Széchenyi u. 2.

Tel.: +36-1-428-5100 (kék szám:+36-40-42-42-42)

Fax: +36-1-428-5382

A területileg illetékes regionális igazgatóságok elérhetősége a [www.nav.gov.hu](http://www.nav.gov.hu) internet-címen található.

Egyenlő Bánásmód Hatóság

Székhely: 1013 Budapest, Krisztina krt. 39/B.

Tel.: +36-1-795-2975 (zöldszám: +36-80-203-939)

Fax: +36-1-795-0760

Postafiók: 1539 Budapest, Pf. 672

e-mail: ebh@egyenlobanasmod.hu

EBH Hatósági és Jogi Főosztály

Előzetes telefonos bejelentkezés: +36-1-795-2975, hétfő 9.00-16.00

Honlap: <http://www.egyenlobanasmod.hu>

Országos Környezetvédelmi és Természetvédelmi Főfelügyelőség

Székhely: 1016 Budapest, Mészáros u. 58/a.

Levelezési cím: 1539 Budapest, Pf.: 675.

Tel.: +36-1-224-9100

Fax: +36-1-224-9163

Honlap: <http://www.orszagoszoldhatosag.gov.hu/>

Zala Megyei Kormányhivatal Zalaegerszegi Járási Hivatal Agrárügyi és Környezetvédelmi Főosztály Környezetvédelmi és Természetvédelmi Osztály

Székhely:8900 Zalaegerszeg, Mártírok útja 35.-39.

**AGRÁRMINISZTÉRIUM**

Székhely: 1055 Budapest, Kossuth Lajos tér 11.
Postai cím: 1860 Budapest Pf. 1
Telefon: 06-1-795-2000
Telefax: 06-1-795-0200

E-mail: info@am.gov.hu

Emberi Erőforrások Minisztériuma

Szociális Ügyekért és Társadalmi Felzárkózásért Felelős Államtitkárság

Cím: 1054 Budapest, Báthory u. 10.
Központi telefonszám: +36-1-795-1860

E-mail: info@emmi.gov.hu

1. **számú melléklet**

### Nyilatkozat közös ajánlattétel esetén

(Kbt. 35. § alapján)

A(z)…....................................(cégnév),valamint a (z) ….................................. (cégnév) a Kbt. 35. §-ának alapján közösen ajánlatot teszünk Nagykanizsa Megyei Jogú Város Önkormányzata ajánlatkérő által indított „Földgáz beszerzés 2019” tárgyú közbeszerzési eljárásban.

Kijelentjük, hogy az ajánlati felhívásban és a dokumentációban foglalt valamennyi feltételt megismertük, megértettük és azokat jelen nyilatkozatunkkal elfogadjuk.

Ennek megfelelően a szerződés – amennyiben, mint nyertes ajánlattevő kiválasztásra kerülünk – megkötésére és teljesítésére egyetemleges kötelezettséget vállalunk. [[1]](#footnote-1)

Közös akarattal ezennel úgy nyilatkozunk, hogy a közös ajánlattevők, képviseletére, a nevükben történő eljárásra a ………...(cégnév) …….......................(név) teljes joggal jogosult.

Amennyiben az ajánlatkérő velünk, mint nyertes ajánlattevővel köt szerződést, az ellenérték megfizetése a ............................... számú bankszámlára, átutalással történik.

EKR-ben nyilatkozattételre jogosult:

Dátum:

…………………………………….. …………………………………….

 (cégszerű aláírás) (cégszerű aláírás)

### 2. számú melléklet

**NYILATKOZAT**

(a Kbt. 65. § (7) bekezdésére vonatkozóan)

Alulírott……………………………………………………………………………..(név), mint a(z).…….………………...............……………………………………………………(cégnév)

cégjegyzésre jogosult képviselője A(z)…....................................(cégnév),valamint a (z) ….................................. (cégnév) a Kbt. 35. §-ának alapján közösen ajánlatot teszünk **Nagykanizsa Megyei Jogú Város Önkormányzata** ajánlatkérő által indított **„Földgáz beszerzés 2019”** tárgyú közbeszerzési eljárásban nyilatkozom, hogy jelen közbeszerzési eljárásban az alkalmassági feltételeknek történő megfeleléshez[[2]](#footnote-2)

más szervezet (vagy személy) kapacitására nem fogunk támaszkodni

VAGY

szerződés teljesítéséhez az alábbi szervezet vagy személy kapacitásaira támaszkodva kívánok megfelelni:

|  |
| --- |
| **Kapacitást rendelkezésre bocsátó szervezet** |
| /szervezet neve, székhelye/ |
| Alkalmassági követelmény megjelölése, amelynek igazolására ezen szervezet erőforrásaira vagy erőforrásaira is támaszkodunk: Ajánlati felhívás …………pontja szerinti alkalmassági követelmény |
| A kapacitást rendelkezésre bocsátó szervezet szerződésben vagy előszerződésben vállalt kötelezettségvállalását tartalmazó okiratot csatoljuk.  |

Dátum…………………..

 …………………….

 cégszerű aláírás

### 3. számú melléklet

**nyilatkozat**

**üzleti titokról**

(Kbt. 44. § (1)-(4) bekezdései alapján)

Alulírott ……………………... (név), mint a(z) ajánlattevő cégjegyzésre jogosult képviselője a **Nagykanizsa Megyei Jogú Város Önkormányzata** ajánlatkérő által indított **„Földgáz beszerzés 2019”** tárgyú közbeszerzési eljárásban nyilatkozom, hogy az ajánlatban/ hiánypótlásban/ indokolásban[[3]](#footnote-3),

annak …-… oldalain a Kbt. 44. §-ában foglaltaknak megfelelően, elkülönítetten elhelyezett iratok, a Ptk. 2:47. § szerinti üzleti titkot tartalmaznak, melyek nyilvánosságra hozatalát ezennel megtiltom.

Tudomásul veszem, hogy az üzleti titkot tartalmazó irat kizárólag olyan információkat tartalmazhat, amelyek nyilvánosságra hozatala üzleti tevékenységünk szempontjából aránytalan sérelmet okozna.

**A Kbt. 44. § (1) bekezdése alapján, az alábbiak szerint indokoljuk,** hogy az üzleti titkot tartalmazó iratban található információ vagy adat nyilvánosságra hozatala miért és milyen módon okozna számunkra aránytalan sérelmet:

A nyilvánosságra hozatalhoz kapcsolódó

* kockázatok és veszélyek bemutatása: …………..
* valószínűsíthető sérelem: ……………….

**VAGY**

benyújtott dokumentumokban foglaltak üzleti titkot nem tartalmaznak.

Dátum…………………..

 …………………….

 cégszerű aláírás

4. számú melléklet

**NYILATKOZAT**

**a Kbt. 66. § (6) bekezdés a) és b) pontjainak megfelelően**

Alulírott ……………………... (név), mint a(z) ajánlattevő cégjegyzésre jogosult képviselője a **Nagykanizsa Megyei Jogú Város Önkormányzata** ajánlatkérő által indított **„Földgáz beszerzés 2019”** tárgyú közbeszerzési eljárásban nyilatkozom, hogy tárgyi közbeszerzési eljárásban a szerződés teljesítéséhez

**a)** a közbeszerzés következő része(i) teljesítéséhez alvállalkozót kívánunk igénybe venni:

|  |  |
| --- | --- |
|  | **Munkák ismertetése, megnevezése** |
| **1.** |  |
| **2.** |  |

**b)**az ezen részek tekintetében igénybe venni kívánt és az ajánlat benyújtásakor már ismert alvállalkozók:

|  |  |
| --- | --- |
| **Alvállalkozó neve és címe** | **A közbeszerzésnek az a része (részei), amelynek teljesítésében a megjelölt alvállalkozók közre fognak működni** |
|  |  |
|  |  |

Dátum ……………………

………..…………...…………….

cégszerű aláírás

**A KBT. 69. § (4) BEKEZDÉSE SZERINTI IGAZOLÁSOK FORMANYOMTATVÁNYAI A KIZÁRÓ OKOK ÉS AZ ALKALMASSÁGI KÖVETELMÉNYEK TEKINTETÉBEN**
**/kizárólag az ajánlatkérő által a Kbt. 69. § (4)-(7) bekezdése alapján a kizáró okokra és az alkalmassági követelményekre vonatkozó igazolások benyújtására felhívott gazdasági**
**szereplőnek kell az ajánlatok elbírálásának szakaszában az ajánlatkérő felhívására**
**benyújtania/**

**5. számú melléklet**

**Nyilatkozat a 321/2015 (X.30.) Korm. rendelet 21. § (1) a.) pontja tekintetében**

Alulírott…………………………..(név), mint…………………………………...(cégnév) cégjegyzésre jogosult képviselője – az ajánlati felhívásban és a dokumentációban foglalt valamennyi formai és tartalmi követelmény, utasítás, kikötés és műszaki leírás gondos áttekintése után ezennel kijelentem, hogy a(z)

**…………………………………………………………….. ajánlattevő/alvállalkozó\***

az ajánlati felhívás M/1 alkalmassági követelmény szerinti értékesítései a következőképpen alakultak:

|  |  |  |  |
| --- | --- | --- | --- |
| A szállítás/értékesítés tárgya | A szerződést kötő másik fél megnevezése, továbbá a részéről információt nyújtó személy neve és elérhetősége  | A szállítás vagy értékesítés mennyisége  | Teljesítés Ideje (kezdő és befejező időpont/év-hó-nap jelöléssel) |
| 1. |  |  |  |
| 2. |  |  |  |
|  |  | Σ…………….…..m3 |  |

A teljesítés az előírásoknak és a szerződésnek megfelelően történt:

a.) igen\*

b.) nem\*

\*Megfelelőt kérjük aláhúzni!

Dátum…………………..

 …………………….

cégszerű aláírás

***Vagy*** *ajánlattevő választása szerint itt kérjük csatolni a 321/2015. (X.30.) Korm. rendelet 22.§ (1) bekezdés a.) pontja szerinti esetben az alkalmasság megítéléséhez szükséges referencia igazolást/okat.*

MINTA

**REFERENCIA IGAZOLÁS**

*(Referenciát adó által töltendő ki!)*

1. A referencia igazolást kiállító szervezet megnevezése:
2. A referencia igazolást kiállító személy
	1. neve:
	2. beosztása:
	3. elérhetősége:
3. A teljesítő cég megnevezése:
4. A teljesítés adatai:
	1. A referencia tárgya:
	2. A teljesítés ideje: (kezdő és befejező időpontjának megadása év/hó/nap bontásban)

A teljesített mennyiség (m3):

Nyilatkozat arról, hogy a teljesítés az előírásoknak és a szerződésnek megfelelően történt-e:

………………………………………………………………………………………………….

Kelt,……………………

1. Kérjük csatolni közös ajánlattevők aláírt megállapodásnak egy másolati példányát. [↑](#footnote-ref-1)
2. Kérjük az ajánlattevői szándéknak megfelelő nyilatkozatot aláhúzni illetve aláhúzni, kitölteni. [↑](#footnote-ref-2)
3. szükség szerint aláhúzandó [↑](#footnote-ref-3)